[{"text_idx": "#000005", "text": "Pecynnau gardd am ddim olaf ar gael gan Leoedd Lleol ar gyfer Natur"}, {"text_idx": "#000006", "text": "Yr elusen amgylcheddol Cadwch Gymru\u2019n Daclus yn rhoi\u2019r 70 pecyn gardd am ddim olaf i ffwrdd i gymunedau ar draws y wlad."}, {"text_idx": "#000007", "text": "Ers lansio cynllun Lleoedd Lleol ar gyfer Natur yn 2020, mae dros 900 o erddi wedi cael eu creu, eu hadfer a\u2019u gwella ar draws Cymru. Bellach, gydag ond 70 o becynnau ar o\u0302l a\u2019r dyddiad cau ar gyfer gwneud cais eleni\u2019n prysur agosa\u0301u, mae amser yn rhedeg allan i gymunedau gymryd rhan."}, {"text_idx": "#000008", "text": "Mae\u2019n anhygoel gweld sefydliadau o bob math a maint yn elwa ar Leoedd Lleol ar gyfer Natur \u2013 o orsafoedd ta\u0302n ac ysbytai i elusennau\u2019r digartref a chymdeithasau tai. Mae\u2019r gerddi newydd nid yn unig yn creu hafan ar gyfer bywyd gwyllt, ond hefyd yn rhoi\u2019r hwb sydd ei angen ar gymunedau ar draws Cymru. Peidiwch ag oedi. Os gwyddoch chi am ardal a allai elwa ar gael ei thrawsnewid, gwnewch gais nawr cyn ei bod yn rhy hwyr!"}, {"text_idx": "#000011", "text": "Mae pob pecyn perllan wedi mynd, ond mae pecynnau bywyd gwyllt a thyfu bwyd yn dal ar gael. Mae pob un yn cynnwys planhigion cynhenid, offer a deunyddiau eraill sydd eu hangen i greu gardd. Mae Cadwch Gymru\u2019n Daclus yn ymdrin a\u0302\u2019r archebion a\u2019r dosbarthu ac mae eu staff arbenigol hyd yn oed yn rhoi cymorth gyda\u2019r adeiladu a\u2019r plannu."}, {"text_idx": "#000013", "text": "Pecynnau datblygu ar gyfer sefydliadau cymunedol sy\u2019n barod i ymgymryd a\u0302 phrosiect mwy ac adeiladu Gardd Tyfu Bwyd neu Ardd Bywyd Gwyllt."}, {"text_idx": "#000014", "text": "Ariennir y fenter ar y cyd gan Lywodraeth Cymru, rhan o raglen ehangach \u2018Lleoedd Lleol ar gyfer Natur\u2019 Llywodraeth Cymru, sydd wedi ymrwymo i greu, adfer a gwella natur \u2018ar eich stepen drws\u2019 a Chronfa Dreftadaeth y Loteri Genedlaethol."}, {"text_idx": "#000017", "text": "Ewch ati i dyfu yn ystod Wythnos Genedlaethol Rhandiroedd \u2013 mae cymaint o fuddion i gael rhandir"}]